**ROMÂNIA (nu produce efecte juridice)\*
JUDEȚUL MUREȘ
DIRECȚIA DE ASISTENȚĂ SOCIALĂ TÂRGU MUREȘ**

**Nr. 10.821/1.401DAS/10.02.2022 Inițiator**

 **PRIMAR,**

 **Soós Zoltán**

**REFERAT DE APROBARE**

**privind aprobarea Planului de acțiune privind serviciile sociale administrate și finanțate din bugetul Consiliului Local Târgu Mureș pentru anul 2022**

Având în vedere prevederile art. 112 alin. 3 lit. b din Legea nr. 292/2011 a asistenței sociale, cu modificările și completările ulterioare, prevederile HG nr. 797/2017 privind aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, ***autoritățile administrației publice locale au atribuția de a elabora planul anual de acțiune privind serviciile și beneficiile sociale administrate și finanțate din bugetul consiliului local*,** care cuprinde date detaliate privind numărul și categoriile de beneficiari, serviciile sociale existente, serviciile sociale propuse pentru a fi înființate, programul de contractare a serviciilor din fonduri publice/private, bugetul estimat și sursele de finanțare. Elaborarea planului anual de acțiune privind serviciile și beneficiile sociale se realizează în urma consultării furnizorilor publici și privați, a asociațiilor profesionale și a organizațiilor reprezentative ale beneficiarilor.

 În baza procesului-verbal nr. 10.111/1340DAS/09.02.2022 încheiat în urma consultării furnizorilor publici și privați acreditați care acordă servicii sociale în Municipiul Târgu Mureș, Direcția de Asistență Socială Târgu Mureș a elaborat Planul anual de acțiune privind serviciile sociale administrate și finanțate din bugetul Consiliului Local Municipal Târgu Mureș pentru anul 2022, Plan care a fost transmis spre consultare Consiliului Județean Mureș conform *art. 118 alin. 3 din Legea nr. 292/2011 a asistenței sociale și a Ordinului nr. 1086/2018 din 20 februarie 2018 privind aprobarea modelului-cadru al Planului anual de acțiune privind serviciile sociale administrate și finanțate din bugetul consiliului județean/consiliului local.*

Planul de acțiune privind serviciile sociale administrate și finanțate din bugetul Consiliului local al Municipiului Târgu Mureș pentru anul 2022 supus aprobării este întocmit în conformitate cu prevederile legale în vigoare.

 Prin urmare, propunem spre aprobarea Consiliului Local proiectul de hotărâre privind aprobarea Planul de acțiune privind serviciile sociale administrate și finanțate din bugetul Consiliului local al Municipiului Târgu Mureș pentru anul 2022.

 **Director Executiv,**

 **Andreia Moraru**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare

**ROMÂNIA Proiect**

**JUDEȚUL MUREȘ (nu produce efecte juridice)\***

**CONSILIUL LOCAL AL MUNICIPIULUI Inițiator**

**TÂRGU MUREȘ** **PRIMAR,**

 **Soós Zoltán**

**HOTĂRÂREA nr.\_\_\_\_**

**din \_\_\_\_\_\_\_\_\_\_\_2022**

**privind aprobarea Planului de acțiune privind serviciile sociale administrate și finanțate din bugetul Consiliului Local Târgu Mureș pentru anul 2022**

***Consiliul Local al Municipiului Târgu Mureș, întrunit în ședință ordinară de lucru,***

 **Având în vedere:**

1. Referatul de aprobare nr. 10.821/1401DAS/10.02.20222 inițiat de Primar prin Direcția de Asistență Socială Târgu Mureș privind aprobarea Planului de acțiune privind serviciile sociale administrate și finanțate din bugetul Consiliului Local Târgu Mureș pentru anul 2022;
2. Raportul de specialitate nr. ..................al Direcției juridice, contencios administrativ și administrație publică locală;
3. Raportul Comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* Art. 112 alin. (3) lit. „b” și a art. 118 alin. (1) și alin. (3) din Legea nr. 292/2011 a asistenței sociale, cu modificările și completările ulterioare;
* Art. 3 alin. 2 lit. b din anexa nr. 2 a HG nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal;
* Ordinului nr. 1086/2018 privind aprobarea modelului-cadru al Planului anual de acțiune privind serviciile sociale administrate și finanțate din bugetul consiliului local;
* Art. 7 din Legea nr. 52/2003 privind transparența decizională în administrația publică, republicată;
* art. 129 alin. (1), alin. (2) lit. „d” și alin. 7 lit. „b”, art. 196 alin. (1) lit. „a”, art. 243 alin. (1) lit. „a” și ale art. 139 din OUG nr. 57/2019 privind Codul administrativ;

**HOTĂRĂȘTE**:

**Art. 1** Se aprobă Planul de acțiune privind serviciile sociale administrate și finanțate din bugetul local al Consiliului Local Târgu Mureș pentru 2022, conform anexei care face parte integrantă din prezenta hotărâre.

 **Art. 2** Cu aducerea la îndeplinire a prezentei hotărâri se împuternicește Direcția de Asistență Socială Târgu Mureș.

**Art. 3** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul Administrativ și ale art. 3 alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 4** Prezenta hotărâre se comunică:

* Direcției de Asistență Socială Târgu Mureș.

**Viză de legalitate**

**Secretarul General al Municipiului Târgu Mureș,**

 **Bâta Anca Voichița**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare